stanford-oval/wikipedia huggingface dataset:
Leppävaara
Kulttuuri > Kirkot

Leppävaaran kirkot ovat valmistuneet kaupungistumisen myötä. Evankelis-luterilainen Leppävaaran kirkko valmistui vuonna 1979. Kirkon arkkitehti oli Olli Kuusi. Tiilinen kirkko oli alun perin tarkoitus toteuttaa useammassa osassa, mutta kaikki tilat päätettiin lopulta sovittaa yhteen rakennukseen. Leppävaarassa on sijainnut myös kaksi luterilaista kappelia: lasten kappeli Arkki sijaitsi Sellossa vuoteen 2022 saakka ja Perkkaan kappeli tuhoutui tulipalossa kiirastorstaina 2022. Helluntaiseurakunnan lähetyskappeli sijaitsee Vallikalliossa.
Kulttuuri > Tapahtumat

Leppävaaran urheilupuistossa järjestettiin 4.–6. heinäkuuta 2008 Herättäjäjuhlat. Ulkona pidettyyn tapahtumaan osallistui 37 000 henkeä.lähde?
Kalevan kisat järjestettiin Leppävaaran urheilupuiston stadionilla 31. heinäkuuta – 2. elokuuta 2009. Kisat olivat kolmen seuran Esbo IF:n, Espoon Tapioiden ja Leppävaaran Sisun yhteisesti järjestämät. Kisavalmisteluissa olivat mukana myös Espoon kaupunki ja Suomen Urheiluliitto.
Kivenlahti Rock on vuosittain kesäkuussa järjestettävä rock-tapahtuma, jonka yhteydessä järjestetään lapsille tarkoitettu Pikkukivi Rokki ilmaistapahtuma.
Urheilu

Leppävaara tarjoaa erittäin kattavat urheilu- ja liikuntapalvelut. Rautatien pohjoispuolella on Leppävaaran urheilupuisto, josta löytyy mm. yleisurheilustadion, jossa on järjestetty mm. vammaisten yleisurheilun avoimet EM-kisat vuonna 2005. Lisäksi puistossa on jalkapallokenttiä, hiihtostadion, kuntorata, jäähalli kahdella kaukalolla, uimahalli ja vuonna 2016 avattu, kesäisin toimiva maauimala. Radan eteläpuolella on yksi Suomen suurimmista golfharjoittelupaikoista, jossa järjestetään kesäisin myös greencard-kursseja. Vermon ravirata on Suomen merkittävimpiä raviratoja.
Korkeat rakennukset

Leppävaarassa on kolme tornitaloa. Suomen kolmanneksi korkeimman liikerakennuksen Panorama Towerin omistaa Keskinäinen vakuutusyhtiö Varma. Talo valmistui maaliskuussa 2008. Torni on 17-kerroksinen ja 76 metriä korkea.lähde? Leppävaaran torni on 21-kerroksinen ja 68 metriä korkea. Asuintorni valmistui syksyllä 2010. Kolmas tornitalo Sellonhuippu valmistui lokakuussa 2011 ja siinä on 17 kerrosta.
Kuvia

Albergan kartano.
Leppävaaran kirkko.
Leppävaaran rautatieasema ja kauppakeskus Sello.
Laurea-ammattikorkeakoulun Leppävaaran kampus.
Leppävaaran urheilupuisto.
Sellon kirjasto.
Näkymä Turuntielle ja kauppakeskus Gallerialle päin ennen Leppävaaran tornin rakennustöitä.
Leppävaaran Torni ja Panorama Tower.
Aiheesta muualla

Kuvia tai muita tiedostoja aiheesta Leppävaara Wikimedia Commonsissa
Leppävaara-portaali Espoon kaupungin sivuilla
Leppävaara-seura
Leppävaaran seurakunta (Arkistoitu – Internet Archive)
Leppävaaraviikot (Arkistoitu – Internet Archive)
| n k Espoo |
| --- | --- | --- |
 Uusimaa  Helsingin seutukunta  Pääkaupunkiseutu 
| Pohjois-Espoo |  Bodom  Kalajärvi  Lahnus  Lakisto  Luukki  Niipperi  Perusmäki  Röylä  Vanhakartano  Velskola  |  |
| Suur-Espoonlahti |  Espoonlahti  Kaitaa  Latokaski  Nöykkiö  Saunalahti  Soukka  Suvisaaristo  |  |
| Suur-Kauklahti |  Espoonkartano  Kauklahti  Kurttila  Vanttila  |  |
| Suur-Leppävaara |  Karakallio  Kilo  Laaksolahti  Leppävaara  Lintuvaara  Lippajärvi  Sepänkylä  Viherlaakso  |  |
| Suur-Matinkylä |  Henttaa  Matinkylä  Olari  |  |
| Suur-Tapiola |  Haukilahti  Laajalahti  Mankkaa  Niittykumpu  Otaniemi  Pohjois-Tapiola  Tapiola  Westend  |  |
| Vanha-Espoo |  Espoon keskus  Gumböle  Högnäs  Järvenperä  Karhusuo  Karvasmäki  Kaupunginkallio  Kolmperä  Kuurinniitty  Muurala  Nupuri  Kunnarla  Nuuksio  Siikajärvi  Vanha-Nuuksio  Ämmässuo  |  |
Villa Tallbo oli yksi viimeisistä Gransinmäen vanhoista puutaloista ja se oli kaavassa suojeltu. Rakennus pakkolunastettiin Espoon kaupungille muiden alueen rakennuksien tavoin 1980-luvulla. Pakkolunastuksen jälkeen vanhat puutalot ränsistyivät ja niitä purettiin. Villa Tallbo tuhoutui epäillyssä tuhopoltossa huhtikuussa 2021.
Leppävaaran kirkko.
KinoMania

| --- | --- |

Osoite: Kauppakatu 5-7 76100 Pieksämäki
Avattu:  ?
Omistaja: TMB Cinema Oy
Näytöt: 2
Teknologia: 3D, Dolby Surround Sound
Nettisivu: Kino-Mania.info
KinoMania On TMB Cinema OY:n Omistama Elokuva Teatteri. Elokuva Teatteri Sijaitsee Pieksämäellä, Ki Messinkiholvi Oy:n Tiloissa.
KinoMania:n Sisäänkäynti.
KinoMania:n Sali
Tietoja:

KinoManian Näytöksissä Tarjotaan Makeita Ja Juomia.
KinoManiasta Voi Tilata Tilausnäytöksen.
Hinnastot: https://www.kino-mania.info/?hinnat=4
↑  Pieksämäki. Wikipedia, 28.2.2025.  Artikkelin verkkoversio. (suomeksi)
↑  Pieksämäen elokuvateatteri saattaa muuttaa ydinkeskustaan – yrittäjä uskoo, että koko toiminta saisi uutta nostetta Yle Uutiset. 5.3.2024. Viitattu 17.3.2025.
↑  KinoMania :: elokuvateatteri, elokuvat, 3D-elokuvat, Pieksämäki www.kino-mania.info. Viitattu 17.3.2025.
↑  KinoMania :: elokuvateatteri, elokuvat, 3D-elokuvat, Pieksämäki www.kino-mania.info. Viitattu 17.3.2025.
Ernst

| Ernst |
| --- | --- |
Nimipäivä:   
– suomenkielinen:  –
– ruotsinkielinen:  13. maaliskuuta
– ortodoksinen:  –
Muunnelmia:  Erno, Ernesti, Änsti, Ärnesti
Vastineita eri kielissä:  Ernest, Ernesto, Arnost, Ernő
Nimen alkuperä:  germaaninen, vakava
Infobox OKNimi-testi OK: 
Ernst on miehen etunimi. Nimi on saksalainen ja hollantilainen muunnos nimestä Ernest, joka tarkoittaa vakavaa. Nimen suomalaisia vastineita ovat Erno ja Ernesti.
Suomessa nimi Ernst on maaliskuuhin 2025 mennessä annettu 2969 miehelle. Ernstin nimipäivä on suomenruotsalaisen kalenterin mukaan 13. maaliskuuta, joka suomenkielisen kalenterin mukaan on Ernon ja Ernestin nimipäivä.
Tunnettuja Ernst-nimisiä > Hallitsijoita

Ernst, Saksin vaaliruhtinas 1464–1486
Ernst August, Hannoverin vaaliruhtinas 1692–1698
Ernst August, Hannoverin kuningas 1837–1851
Ernst I, Saksi-Coburg-Gothan herttua 1826–1844
Ernst II, Saksi-Coburg-Gothan herttua 1844–1893
Kuvitteellisia Ernstejä

Ernst Stavro Blofeld, rikollisjärjestö Spectren johtaja James Bond -elokuvissa
Ernst sukunimenä

Ernst on myös seuraavien henkilöiden sukunimi:
Conrad Ernst (s. 1868), suomalainen everstiluutnantti ja Suomen sotilasasiamies Puolassa
Cornelia Ernst (s. 1956), saksalainen poliitikko ja europarlamentaarikko
Heinrich Wilhelm Ernst (1814–1865), määriläinen viulisti ja säveltäjä
Hubertus Ernst (1917–2017), alankomaalainen katolinen piispa
Joni Ernst (s. 1970), yhdysvaltalainen everstiluutnantti, republikaanipoliitikko ja senaattori
Kajsa Ernst (s. 1962), ruotsalainen näyttelijä
Max Ernst (1891–1976), saksalainen kuvataiteilija
Mensen Ernst (1795–1843), norjalainen ultrajuoksija
Paul Ernst (1966–1933), saksalainen kirjailija
Richard R. Ernst (1933–2021), sveitsiläinen kemisti, Nobelin kemianpalkinnon saaja.
Nimen muita merkityksiä

S/S Ernst S, Ernst Sohnin 1954–1958 omistama rahtihöyrylaiva
Aiheesta muualla

Kuvia tai muita tiedostoja aiheesta Ernst Wikimedia Commonsissa
24 (televisiosarja)

| 24 |
| --- | --- |
 sarjan alkutunnus
Tyyli:  toiminta, draama, trilleri
Kestoaika:  43 min
Luoja(t):  Joel Surnow Robert Cochran
Pääosissa:  Kiefer Sutherland Mary Lynn Rajskub ja useita muita
Alkuperämaa:  Yhdysvallat
Alkuperäiskieli:  englanti
Verkko:   Fox  MTV3, Sub
Esitetty:  6. marraskuuta 2001 – 24. toukokuuta 2010
Tuotantokausia:  9
Jaksoja:  204 + 24: Redemption (luettelo jaksoista)
Tuotanto
Vastaava(t) tuottaja(t):  Joel Surnow Robert Cochran Brian Grazer Howard Gordon Evan Katz Kiefer Sutherland Jon Cassar Manny Coto David Fury Brad Turner Brannon Braga Alex Gansa Chip Johannessen Tony Krantz
Säveltäjä(t):  Sean Callery
Tuotantoyhtiö(t):  20th Century Fox Television
Aiheesta muualla
IMDb 
24 on yhdysvaltalaisen Fox-televisiokanavan Golden Globe- ja Emmy-palkittu toiminta- ja draamasarja, jonka loivat Joel Surnow ja Robert Cochran. Sarjan ensimmäinen jakso esitettiin Yhdysvalloissa 6. marraskuuta 2001. Sarjan pääosassa on terrorisminvastaisen yksikön CTU:n agentti Jack Bauer, joka ratkaisee Yhdysvaltoja uhkaavia kriisejä. Sarjassa seurataan tapahtumia reaaliajassa.
24 on ollut yhteensä 68 kertaa ehdolla Emmy-palkinnon saajaksi, ja se on palkittu esimerkiksi parhaana draamasarjana. Sarjaan tuotettiin vuosina 2001–2010 kahdeksan tuotantokautta ja yksi televisioelokuva, joka sijoittuu ajallisesti kuudennen ja seitsemännen kauden väliin.
Sarjaa oli tarkoitus jatkaa vielä yhdellä elokuvalla, mutta suunnitelmat eivät toteutuneet. Sen sijaan sarjaan tuotettiin 12-osainen minisarja 24 – Lontoo, joka sai ensiesityksensä toukokuussa 2014.
Alkuperäisen sarjan ohella on tuotettu myös spin-off-sarjat The Rookie ja 24: Legacy, joissa on pääosissa eri näyttelijät.
Henkilöhahmot > Päähahmot

| Näyttelijä | Rooli | Tuotantokaudet |
| --- | --- | --- |
| Kiefer Sutherland | Jack Bauer | 1, 2, 3, 4, 5, 6, 7, 8, 9 |
| Elisha Cuthbert | Kim Bauer | 1, 2, 3, 5, 7, 8 |
| Carlos Bernard | Tony Almeida | 1, 2, 3, 4, 5, 7 |
| Dennis Haysbert | David Palmer | 1, 2, 3, 4, 5 |
| Sarah Clarke | Nina Myers | 1, 2, 3 |
| Penny Johnson Jerald | Sherry Palmer | 1, 2, 3 |
| Xander Berkeley | George Mason | 1, 2 |
| Eric Balfour | Milo Pressman | 1, 6 |
| Leslie Hope | Teri Bauer | 1 |
| Reiko Aylesworth | Michelle Dessler | 2, 3, 4, 5 |
| Sarah Wynter | Kate Warner | 2, 3 |
| Mary Lynn Rajskub | Chloe O’Brian | 3, 4, 5, 6, 7, 8, 9 |
| D. B. Woodside | Wayne Palmer | 3, 5, 6 |
| James Badge Dale | Chase Edmunds | 3 |
| James Morrison | Bill Buchanan | 4, 5, 6, 7 |
| Gregory Itzin | Charles Logan | 4, 5, 6, 8 |
| Roger Cross | Curtis Manning | 4, 5, 6 |
| William Devane | James Heller | 4, 5, 6, 9 |
| Kim Raver | Audrey Raines | 4, 5, 6, 9 |
| Louis Lombardi | Edgar Stiles | 4, 5 |
| Lana Parrilla | Sarah Gavin | 4 |
| Alberta Watson | Erin Driscoll | 4 |
| Carlo Rota | Morris O’Brian | 5, 6, 7 |
| Jayne Atkinson | Karen Hayes | 5, 6 |
| Jean Smart | Martha Logan | 5, 6 |
| Bob Gunton | Ethan Kanin | 6, 7, 8 |
| Regina King | Sandra Palmer | 6 |
| Peter MacNicol | Tom Lennox | 6 |
| Marisol Nichols | Nadia Yassir | 6 |
| Cherry Jones | Allison Taylor | 7, 8 |
| Annie Wersching | Renee Walker | 7, 8 |
| Rhys Coiro | Sean Hillinger | 7 |
| Colm Feore | Henry Taylor | 7 |
| Janeane Garofalo | Janis Gold | 7 |
| Jeffrey Nordling | Larry Moss | 7 |
| John Boyd | Arlo Glass | 8 |
| Chris Diamantopoulos | Rob Weiss | 8 |
| Anil Kapoor | Omar Hassan | 8 |
| Freddie Prinze Jr. | Cole Ortiz | 8 |
| Katee Sackhoff | Dana Walsh | 8 |
| Mykelti Williamson | Brian Hastings | 8 |
Tuotantokaudet

Tuotantokaudet noudattavat samanlaista tarinalinjaa: pääjuoneen sisältyy jokin kansalliseen turvallisuuteen liittyvä ulkomaalainen uhka. Yllätykselliset uhraukset ja ”selkäänpuukotukset” ovat sarjalle tyypillisiä. Jokaisessa kaudessa on myös useita tärkeitä sivujuonia, jotka liittyvät loppujen lopuksi pääjuoneen. Päähenkilö Jack Bauer joutuu myös usein kokemaan voimakasta henkilökohtaista kärsimystä, joka haittaa hänen työtään terroristien pysäyttämiseksi.
Tuotantokaudet > Ensimmäinen kausi

Ensimmäisellä tuotantokaudella (ensiesitys Yhdysvalloissa 2001–2002, Suomessa MTV3:lla syksyllä 2002) Jack Bauerin vaimo ja tytär kidnapataan, ja tekijät yrittävät tappaa demokraattien presidenttiehdokkaan David Palmerin. CTU:n sisältä on paljastunut vakooja, mutta häneltä ei saada kuulusteluissa tietoa, joka auttaisi tutkimuksissa. Lopulta paljastuu, että se, joka kidnappasi Bauerin perheen, on hänen menneisyydestään ja kaikki tapahtunut sijoittuvat hänen lähipiiriinsä ja että CTU:sta löytyy useita vakoojia. Lopussa CTU:n pettäjä ampuu Jackin vaimon Teri Bauerin.
Tuotantokaudet > Toinen kausi

Toisella tuotantokaudella (ensiesitys Yhdysvalloissa 2002–2003, Suomessa MTV3:lla keväällä 2004) Jack ei ole vielä päässyt yli vaimonsa Terin kuolemasta, mikä on myös huonontanut Jackin ja hänen tyttärensä Kimin välejä. Jack ei työskentele enää CTU:ssa, mutta kun Valkoinen talo saa tiedon siitä, että päivän aikana Los Angelesissa räjäytetään mahdollisesti ydinpommi, presidentti David Palmer pyytää Jackilta apua iskun pysäyttämisessä vedoten siihen, että Jack on ainoa mies, jonka kykyihin presidentti luottaa täysin.
Tuotantokaudet > Kolmas kausi

Kolmannella tuotantokaudella (ensiesitys Yhdysvalloissa 2003–2004, Suomessa MTV3:lla keväällä 2005) Jack on palannut pitkältä puolen vuoden peiteoperaatiolta, soluttautumasta Salazarien huumeperheeseen, jolla on yhteyksiä terroristeihin. Samaan aikaan löydetään tappavaan Cordilla-virukseen menehtynyt mies. Jackin uusi työkaveri on röyhkeä mutta taidokas agentti Chase Edmunds, jolla on suhde nykyisin CTU:ssa työskentelevän Kim Bauerin kanssa. CTU saa piakkoin uhkauksen viruksen vapauttamisesta, jos Ramon Salazaria ei vapauteta vankilasta kuuden tunnin kuluessa.
Tuotantokaudet > Neljäs kausi

Neljännellä tuotantokaudella (ensiesitys Yhdysvalloissa kevättalvella 2005, Suomessa MTV3:lla kevättalvella 2006) Jack työskentelee Washingtonissa puolustusministeri James Hellerin alaisena, ja hänellä ja ministerin tyttärellä Audrey Rainesilla on suhde. CTU:n uutena johtajana toimii Erin Driscoll. Heti kauden alussa puolustusministeri ja tämän tytär kidnapataan, mutta kidnappaus paljastuukin vain osaksi suurempaa suunnitelmaa, ja Jackin täytyy työskennellä CTU:n kanssa estääkseen Habib Marwanin johtaman terroristiryhmän suunnittelemat terroristi-iskut. Kauden loppupuolella CTU kaappaa Kiinan suurlähetystöstä henkilön, jolla on tietoa Marwanin olinpaikasta. Kiinan konsuli saa operaatiossa surmansa. Kauden päättyessä Bauer joutuu lavastamaan oman kuolemansa välttyäkseen Valkoisen talon salaiselta operaatiolta, jonka aikomus on tappaa Bauer jotta kiinalaiset eivät saisi tätä vangikseen.
Tuotantokaudet > Viides kausi

Viidennellä tuotantokaudella (ensiesitys Yhdysvalloissa kevättalvella 2006, Suomessa Subtv:llä ja MTV3:lla kevättalvella 2007) Jack Bauer joutuu ”palaamaan kuolleista” järkyttävien tapahtumien myötä. David Palmer, Michelle Dessler ja Tony Almeida murhattiin, koska vain he tiesivät Jackin olevan elossa. Keskeiseksi uhaksi nousee Yhdysvaltain maaperällä oleva vaarallinen hermokaasulasti ja Valkoisessa talossa piilevä salaliitto. Kiinalaiset eivät unohtaneet Jackin osallisuutta Kiinan konsulin kuolemaan, ja kauden lopussa kaappaavat Jackin puoleksitoista vuodeksi Kiinaan vangiksi.
Tuotantokaudet > Kuudes kausi

Kuudennen kauden (ensiesitys Yhdysvalloissa kevättalvella 2007) alussa presidentti järjestää Jackin pois Kiinasta, mutta vain pyytääkseen suurta palvelusta: Jackin tulisi antaa henkensä, jotta Yhdysvaltoja kohti tehdyt terrori-iskut loppuisivat. Uhraus meneekin pieleen, sillä takana onkin paljon suurempi uhka, johon ovat sotkeutuneet myös Jackin omat perheenjäsenet.
Kuudennen tuotantokauden neljä ensimmäistä jaksoa vuotivat internetiin noin viikkoa ennen ensiesitystä televisiossa.
Tuotantokaudet > 24: Redemption

24: Redemption on marraskuussa 2008 ensiesityksensä saanut televisioelokuva, joka edeltää sarjan seitsemättä tuotantokautta.
Tuotantokaudet > Seitsemäs kausi

Seitsemännellä kaudella (ensiesitys Yhdysvalloissa kevättalvella 2009) CTU on lakkautettu, ja ensimmäistä kertaa tapahtumat sijoittuvat Los Angelesin sijaan Washington DC:hen. Kuolleeksi luultu Tony Almeida toimii kauden alussa terroristien puolella, mutta onkin yhteistyössä Bill Buchananin ja Chloe O’Brianin kanssa selvittääkseen hallituksessa piilevää suurta salaliittoa. Baueria pyydetään jälleen kerran apuun. Kaudella nähdään myös Yhdysvaltojen ensimmäinen naispresidentti, Allison Taylor.
Tuotantokauden oli määrä alkaa jo tammikuussa 2008, mutta Fox siirsi ajankohtaa vuodella eteenpäin käsikirjoittajien lakon vuoksi.
Tuotantokaudet > Kahdeksas kausi

Kahdeksannen kauden (ensiesitys Yhdysvalloissa kevättalvella 2010) alussa Jack on päättänyt lopullisesti jättää menneisyytensä taakse ja on aloittamaisillaan uuden elämän tyttärensä ja lapsenlapsensa kanssa, kun Kamistanin presidentti Omar Hassaniin kohdistuva salamurhasuunnitelma pakottaa Jackin jälleen apuun.
Sarja päättyy kun Jack koittaa salamurhata Venäjän presidentin ja lähtee maanpakoon. Kaudella CTU on jälleen toiminnassa, ja tapahtumat sijoittuvat New Yorkiin.
Tuotantokaudet > Yhdeksäs kausi (24 – Lontoo)

12-osaisessa minisarjassa 24 – Lontoo Jack on Yhdysvaltain vihollinen kahdeksannen kauden tapahtumien johdosta. Tapahtumat sijoittuvat Lontooseen, jossa Yhdysvaltain presidentti James Heller yrittää solmia sopimuksen sotilastukikohdasta Isossa-Britanniassa. Jack on tullut Lontooseen estämään Hellerin salamurhaa ja joutuu keskelle terroristiuhkaa, joka voi repiä maailman sodan partaalle.
Katsojamäärät

Katsojamäärät kauden kaikkien jaksojen keskiarvona.
| Kausi | Esitetty (USA) | TV-kausi | # | Katsojia (miljoonaa) |
| --- | --- | --- | --- | --- |
| 1 | 6. marraskuuta 2001 – 21. toukokuuta 2002 | 2001–02 | #78 | 8,60 |
| 2 | 29. lokakuuta 2002 – 20. toukokuuta 2003 | 2002–03 | #36 | 11,73 |
| 3 | 28. lokakuuta 2003 – 25. toukokuuta 2004 | 2003–04 | #42 | 10,30 |
| 4 | 9. tammikuuta 2005 – 23. toukokuuta 2005 | 2005 | #29 | 11,90 |
| 5 | 15. tammikuuta 2006 – 22. toukokuuta 2006 | 2006 | #24 | 13,78 |
| 6 | 14. tammikuuta 2007 – 21. toukokuuta 2007 | 2007 | #27 | 13,00 |
| 24: Redemption | 23. marraskuuta 2008 | 2008 | #17 | 12,12 |
| 7 | 11. tammikuuta 2009 – 18. toukokuuta 2009 | 2009 | #20 | 12,62 |
| 8 | 17. tammikuuta 2010 – 24. toukokuuta 2010 | 2010 | #39 | 9,31 |
| 24 – Lontoo | 5. toukokuuta 2014 – 14. heinäkuuta 2014 | 2014 |  |  |
Muu media > 24: Day Zero

24: Day Zero on kahdeksanosainen animaatiosarja, jossa kerrotaan minkälaista Jack Bauerin elämä oli ennen 1. tuotantokautta. Sarjaa voi katsoa netistä ja oletettavasti se julkaistaan myös 6. tuotantokauden DVD-boksilla. Henkilöt ovat animaatioita ja äänet eivät ole aitojen näyttelijöiden, paitsi Jack Bauer, jonka ääni on otettu ”televisio-Bauerin” repliikeistä kausilta 1–6. Yksi jakso on noin kaksi minuuttia. Sarjassa piipahtaa muun muassa Nina Myers, Tony Almeida ja George Mason.
Muu media > 24: Conspiracy

24: Conspiracy on mobiililaitteille suunnattu 24:seen pohjautuva draamasarja, joka julkaistiin tammikuussa 2005.
Muu media > 24: Day 6 Debrief

24: Day 6 Debrief on web-sarja, jonka tapahtumat sijoittuvat 24:sen kuudennen kauden jälkeen. Sarjassa seurataan mitä tapahtuu Jack Bauerille Kiinassa ja se pohjustaa 24:sen seitsemättä kautta.
Muu media > The Rookie

The Rookie on 24:sta syntynyt spin-off, joka seuraa esikuvansa tyyliä ja tempoa. Sen tapahtumat sijoittuvat Jack Bauerin työpaikalle, terrorismin vastaiseen yksikköön CTU:hun Los Angelesissa. Sitä tehtiin vuosina 2007–2008.
Muu media > 24: Legacy

24: Legacy on 24:sta syntynyt 12–osainen spin-off, jossa seurataan kotiin palaneen sotilaan, Eric Carterin ja CTU:n entisen johtajan Rebecca Ingramin vuorokautta. Sarjan esittäminen aloitettiin helmikuussa 2017.
Muu media > Kirjat

Sarjasta on julkaistu useita kirjoja, joista on suomennettu seuraavat:
24 – Operaatio helvetin portti
24 – Troijan hevonen
24 – Veto-oikeus
Kirjat on kirjoittanut Marc Cerasini ja John Whitman.
Aiheesta muualla

Wikimedia Commonsissa on kuvia tai muita tiedostoja aiheesta .
24 MTV3:n sivustolla
24 Foxin sivustolla (Arkistoitu – Internet Archive) (englanniksi)
24 Internet Movie Databasessa (englanniksi)
Wiki 24 (suomeksi)
| n k Parhaan draamasarjan Primetime Emmy -palkinto |
| --- | --- |
 L.A. Law (1990)   L.A. Law (1991)   Villi Pohjola (1992)   Rooman sheriffi (1993)   Rooman sheriffi (1994)   NYPD Blue (1995)   Teho-osasto (1996)  Kova laki (1997)   Oikeus ja kohtuus (1998)   Oikeus ja kohtuus (1999)   West Wing (2000)   West Wing (2001)   West Wing (2002)   West Wing (2003)   Sopranos (2004)  Lost (2005)  West Wing (2006)   24 (2006)  Sopranos (2007)  Mad Men (2008)   Mad Men (2009)   Mad Men (2010)   Mad Men (2011)   Isänmaan puolesta (2012)   Breaking Bad (2013)   Breaking Bad (2014)   Game of Thrones (2015)   Game of Thrones (2016)   The Handmaid’s Tale – Orjattaresi (2017)   Game of Thrones (2018)
Ernest Libérati

Ernest Libérati vuonna 1930.
Ernest Libérati (22. maaliskuuta 1906 Oran, Ranskan Algeria – 2. kesäkuuta 1983) oli algerialaissyntyinen ranskalainen jalkapalloilija, pelipaikaltaan oikea keskikenttäpelaaja.
Libérati edusti urallaan Amiensia, Olympique Lilloisia, Sochauxia, Valenciennesia ja Olympique de Marseillea. Libérati debytoi Ranskan A-maajoukkueessa helmikuussa 1930 ja pelasi joukkueessa yhteensä 19 ottelua ja teki 4 maalia. Hän pelasi vuoden 1930 maailmanmestaruuskilpailuissa 3 ottelua.
Latvian vapaussota

Latvian vapaussota oli sarja sotia, jotka johtivat Latvian itsenäistymiseen. Vapaussota käytiin 5. joulukuuta 1918 – 11. elokuuta 1920. Sitä voidaan pitää myös sisällissotana, sillä sodan aikana latvialaiset taistelivat myös toisiaan vastaan.
Tausta

Latvia siirtyi Ruotsin vallan alta Venäjän keisarikunnan alaisuuteen suuren Pohjan sodan päättäneen Uudenkaupungin rauhan jälkeen 1721. Tämän jälkeen Latvian alueelle jäi saksalainen hallinto. 1800-luvun lopussa oikeus ja koulu pyrittiin venäläistämään, mikä aiheutti kansallisen heräämisen. 1905 Baltian maissa oli vallalla vallankumousliike, joka vastusti muun muassa saksalaisen yläluokan etuuksia vastaan. Ensimmäisen maailmansodan aikana vuonna 1915 Saksa miehitti Latvian Väinäjoelle saakka. Helmikuun vallankumouksen aikana latvialaiset rupesivat esittämään poliittisia vaatimuksia, joiden tarkoituksena oli aluksi saada Latvialle autonomia. Syyskuun 3. päivänä 1917 Saksan keisarillinen armeija valtasi Riian. Joulukuussa 1917 neuvostojen kongressi Fricis Roziņšin johdolla julisti Latvian alueelle neuvostovallan. Saksa valloitti koko Latvian helmikuussa 1918, mutta joutui kuitenkin vetäytymään Latviasta marraskuussa 1918. Venäjän bolševikkihallitus sanoi 13. marraskuuta irti Saksan kanssa maaliskuussa solmitun Brest-Litovskin rauhansopimuksen, ja puna-armeija aloitti hyökkäyksen Baltian maita vastaan. Jānis Čaksten johtama Kansanneuvosto julisti 18. marraskuuta Latvian itsenäiseksi tasavallaksi.
Kārlis Ulmanisin johtama Latvian väliaikainen hallitus tarvitsi kipeästi kurinalaisia aseellisia joukkoja, minkä vuoksi se suostui maailmansodassa 11. marraskuuta antautuneen Saksan sotilaalliseen tukeen. Vastineeksi Ulmanis lupasi kaikille Latvian puolesta taisteleville maan kansalaisuuden ja omistusoikeuden. Saksan vakinaiset joukot pääosin kotiutettiin ja korvattiin vapaaehtoisista kootuilla aseellisilla vapaajoukoilla ja baltiansaksalaisten Landeswehr-armeijalla.